۱
༄༅། །ཕྱག་རྒྱ་ཆེན་པོ་ལྷན་ཅིག་སྐྱེས་སྦྱོར་གྱི་ཁྲིད། གནད་ཀྱི་ཡི་གེ་དང་བཅས་པ་
རྗེ་རྒོད་ཚང་པས་མཛད་པ་བཞུགས་སོ། །
དམ་པ་ལ།
ཨོཾ་སྭ་སྟི། རྗེ་རིན་པོ་ཆེ་ལ་གུས་བཏུད་ནས། །ཕྱག་ཆེན་དམར་ཁྲིད་གསུང་བཞིན་
བྲིས༑ །འདི་བཞིན་ཐུགས་ལ་ཞོག་མཛོད་དང༌། །འཁོར་བའི་རྒྱ་མཚོ་བརྒལ་གྱུར་
ནས༑ །བླ་མེད་བྱང་ཆུབ་ཐོབ་པ་ལ། །རང་གི་སེམས་ཉིད་རྟོགས་པ་དགོས། །དེ་ལ་ཚེ་
འདི་བློས་གཏོང་དགོས། །བསླབ་གསུམ་དམ་ཚིག་གཙང་མ་དགོས། །མཚན་ལྡན་བླ་མ་
།ཅི་མཉེས་བྱེད་ཅིང་གསོལ་འདེབས་དགོས།
།རྒྱུན་ཆད་མེད་པར་གསོལ་
བཏབ་པས། །རྣམ་རྟོག་ཕྲ་རགས་འགག་པ་ཡིན། །སེམས་བདེ་བ་དང་གསལ་དང་མི་རྟོག་
པའི༑ །ཏིང་འཛིན་རྒྱུད་ལ་སྐྱེ་བ་ཡིན། །དེ་ལ་ཞེན་ཆགས་བྱས་གྱུར་ན། །ཁམས་གསུམ་
དག་ཏུ་གོལ་བ་ཡིན། །མཉམ་པར་བཞག་པའི་ངང་ཉིད་ནས། །རྣམ་རྟོག་ཐོལ་གྱིས་སྐྱེས་པ་
དང་༑ །དེ་ཉིད་ངོ་ཡིས་གཟུང་མཛོད་ལ། །ཁོ་རང་མ་བཅོས་སོ་མར་ཞོག །རང་སར་
གྲོལ་བར་ཐེ་ཚོམ་མེད། །རྒྱ་མཚོ་དག་ལས་རླབས་བྱུང་བས། །རླབས་དང་ཆུ་ལ་ཁྱད་པར་
མེད༑ །ནམ་མཁའ་དག་ལས་སྤྲིན་བྱུང་བ། །སྤྲིན་དང་ནམ་མཁའ་གཉིས་སུ་མེད། །
བར་སྣང་དག་ལ་རླུང་བྱུང་བས། །རླུང་དང་བར་སྣང་གཉིས་སུ་མེད། །སེམས་སྟོང་པའི་
ངང་ལས་རྟོག་པ་སྐྱེ།ྋ །སྟོང་པ་དང་རྟོག་པ་གཉིས་སུ་མེད། །ཆུ་དང་ཆབ་རོམ་གཉིས་སུ་
མེད༑ །མ་རྟོགས་དུས་ན་རྟོག་པས་ཏེ། །བདེན་པར་བཟུང་བས་འཁོར་བ་ཡིན། །རྟོགས་
པའི་དུས་ན་རྟོག་མེད་དེ། །སྟོང་པར་ཤེས་པས་མྱ་ངན་འདས། །དེས་ན་རྟོག་པ་སྐྱེ་དུས་
སུ༑ །དེ་ཉིད་སྐྱོན་དུ་མི་ལྟ་བར། །སྟོང་པར་ཤེས་པས་སོ་ལ་ཞོག །རྟོག་པ་ཆོས་སྐུར་
ཤར་བ་ཡིན། །ཚོགས་དྲུག་སྣང་བ་གང་ཤར་ཡང༌། །རང་སེམས་སྟོང་པའི་ཆོ་འཕྲུལ་
ཡིན༑ །སྣང་བ་མ་འགགས་འཛིན་མེད་ཞོག །སྣང་བ་ཆོས་སྐུར་ཤར་བ་ཡིན། །ལུས་ལ་
208

ན་ཚ་བྱུང་དུས་སུ། །སྔོན་གཞན་ལ་བརྡེགས་དང་བཙོགས་པ་ཡིས། །རྣམ་པར་སྨིན་པ་དུས་
འདིར་སྨིན། །ལས་ངན་འཛད་པར་བྱེད་པ་ལ། །ནད་ལ་སྨན་པ་མི་འགུགས་ཤིང༌། །
གདོན་ལ་རིམ་གྲོ་མི་བྱེད་པར། །ནད་ཉིད་ལམ་དུ་ཁྱེར་དགོས་པས། །ཆོས་ཀྱི་རྗེ་ཡི་གསུང་
ཡིན་པས། །ནད་ལ་སྐྱོན་དུ་མི་ལྟ་བར། །སྒྲིབ་པ་འདག་ཅིང་ཡོན་ཏན་སྐྱེ། །རྟོགས་པའི་
བོགས་ནི་འདོན་པར་བྱེད། །ན་ཚ་བྱུང་ན་ཤིན་ཏུ་དགའ། །དེ་ཉམས་སུ་འདི་ལྟར་ལོངས
མཛོད་དང༌། །ང་ཡི་ན་ཚ་འདི་ལྟ་བུས། །མནར་བའི་སེམས་ཅན་སྙིང་རེ་རྗེ། །སྙམ་པ་
ཡང་དང་ཡང་དུ་བསྒོམ། །ང་ཡི་ན་ཚ་འདི་ཉིད་ཀྱིས། །མཁའ་མཉམ་སེམས་ཅན་མ་ལུས་
པ༑ །ནད་དང་སྡུག་བསྔལ་དག་གྱུར་ཅིག །ཅེས་པའི་སྨོན་ལམ་ཡང་ཡང་གདབ། །དེ་
རྗེས་ནད་ལ་གཅེར་གྱིས་ལྟོས། ས་ལྟོས། །དབྱིབས་དང་ཁ་དོག་ལ་སོགས་པའི། །དབྱིབས་དང་ །ནད་ལ་དངོས་པོར་
གྲུབ་པ་མེད། །སྟོང་པ་ཉིད་དུ་ལྷུན་གྱིས་གྲུབ། །དེ་ལྟར་ཤེས་པསརང་སར་གྲོལ། །
ཡང་གཅིག་ན་བར་གྱུར་པ་ན། །རྗེ་ལ་གསོལ་བ་དུངས་ཀྱིས་གདབ། །ལམ་དུ་སློངས་པར་
བྱིན་གྱིས་རློབས། །དགག་སྒྲུབ་མེད་པར་བྱིན་གྱིས་རློབས། །གྲོགས་སུ་འཆར་བར་བྱིན་
གྱིས་རློབས། །ཞེས་པའི་གསོལ་བ་དྲག་ཏུ་གདབ། །ཡང་གཅིག་ནད་ལ་ཅེར་གྱིས་
བལྟ༑ །སྔར་མ་གྲུབ་པའི་ནད་དེ་ཉིད། །ཕྱིས་ཀྱང་གྲུབ་པར་ག་ལ་གྱུར། །མ་གྲུབ་པ་ལ་
གློད་ལ་ཞོག །ནད་ཉིད་ཆོས་སྐུར་འཆར་བ་ཡིན། །གསུངས། དེ་ཡང་ཆོས་རྗེའི་ཞལ
ནས༑ ཕྱག་རྒྱ་ཆེན་པོ་འདི་ལ་གསུམ་ཆ་གསུམ་གནས་ཏེ། ཆ་གཅིག་ལུས་ཀྱི་འཁྲུལ་
འཁོར་ལ་རག་ལུས། ཆ་གཅིག་བླ་མའི་བྱིན་རླབས་ལ་རག་ལུས། ཆ་གཅིག་སེམས་ཀྱི་
འཇོག་ཐབས་ལ་རག་ལུས་གསུངས། དེ་ཡང་ལུས་ཀྱི་འཁྲུལ་འཁོར་འདི་གསང་སྔགས་ཀྱི་
གནད་ཡིན་པས། ལུས་བསམ་གཏན་གྱི་ཆོས་ལྔ་སིང་ངེ་བྱས་པས། རླུང་སེམས་རང་
བཞིན་གྱིས་དྷཱུ་ཏིར་ཚུད་ནས། རྟོགས་པ་འཆར་བ་ཡིན་པས་ལུས་གནད་འདི་ལྟར་བྱའོ། _ །
དེ་ཡང་རྐང་པཽ་རྡོ་རྗེ་སྐྱིལ་ཀྲུང་བཅས་པས། ཐུར་སེལ་དབུ་མར་ཚུད་ཟེར་ཏེ་དེས་ཕྲག་དོག་ཞི་
འགྲོ་བ་ཡིན། ལག་པ་མཉམ་བཞག་གི་ཕྱག་རྒྱ་བྱས་པས་ཆུ་རླུང་དབུ་མར་ཚུད་ཟེར་དེས་ཞེ་
སྡང་ཞི་འགྲོ་བ་ཡིན། སྒལ་ཚིགས་མདའ་བཞིན་བསྲངས་པས་ས་རླུང་དབུ་མར་ཚུད་ཟེར་སྟེ།
209

དེས་གཏི་མུག་ཞི་འགྲོ་བ་ཡིན། མགྲིན་པ་དྲང་ལ་ཡིད་འགུག་ཙམ་བྱས་པས། མེ་རླུང་དབུ་
མར་ཚུད་ཟེར་ཏེ་དེས་འདོད་ཆགས་ཞི་འགྲོ་བ་ཡིན། མིག་སྣ་རྩེ་ལ་བལྟ་བ་དང་། ྋལྕེ་ཡ་
རྐན་ལ་སྦྱར་བས། རླུང་གི་རླུང་དབུ་མའི་གནས་སུ་ཚུད་ཟེར་ཏེ། དེས་ང་རྒྱལ་ཞི་སྟེ་དེ་ལྟར་
བྱས་པས་དུག་ལྔ་ཞི་འགྲོ་བ་ཡིན་ཞིང་། དེ་ཡང་ལུས་གནད་སྙེས་སྙེས་སུ་སོང་ན་རླུང་གནད་
དུ་མི་ཚུད་ཅིང་རྟོག་པ་འཕྲོས་ནས་སེམས་མི་ཟིན་པས་ལུས་གནད་དྲང་སེང་ངེ་བསྲང་པས་རླུང་
ཤིག་འགྲོ་སྟེ་དང་སིང་འོང་པ་ཡིན་གསུངས། ལྷན་ཅིག་སྐྱེས་སྦྱོར་ལ་རླུང་ཅན་དུ་གསུངས་
ཐམས་ཅད་རང་བཞིན་གྱིས་གནད་དུ་ཚུད་པས་རྟོག་པ་ཐམས་ཅད་རང་འགག་ལ་སོང་སྟེ་འབོལ་
པས༑
ང་རླུང་གནད་དུ་ཚུད་ན་རྟོག་པ་ཐམས་ཅད་རང་འགག་ལ་འགྲོ་བས་རྟོགས་པ་
འཆར་བ་ལ་དགོངས་པ་ཡིན་གསུངས།
དེ་ནས་གཉིས་པ་བླ་མའི་བྱིན་རླབས་འཇུག་པ་
རང་ཡི་དམ་དུ་བསྒོམས་པའི་སྙིང་གྱེན་ལ་ལོག་པའི་པདྨ་འདབ་མ་བཞིའམ། འདབ་མ་བརྒྱད་
ལམོས་གུས་བྱ་དགོས་པས། སྐད་ཅིག་གིས་བྱང་ཆུབ་མཆོག་ཏུ་སེམས་སིང་གིས་བསྐྱེད་ལ་
དུ་དཀར་ཡལ་གྱེས་པའི་སྟེང་དུ་ཉི་ཟླའི་དབུས་སུ་བླ་མ་བསྒོམ། དེ་ཡངརྟོག་པ་མང་ན་པད་མ་
སྔོན་པོར་བསྒོམ། ཤེས་པ་འཕྱོ་ན་བླ་མ་སྙིང་ཁར་བསྒོམ། དེ་ལ་བརྒྱུད་པའི་བླ་མ་རྣམས་
དང་ཡི་དམ་ལྷ་ཚོགས་ཌཱ་ཀི་ཆོས་སྐྱོང་བ་ཐམས་ཅད་དང༌།
ཕྱོགས་བཅུའི་སངས་རྒྱས་དང་
བྱང་ཆུབ་སེམས་དཔའ་མ་ལུས་པར་བསྟིམ་ལ། བླ་མ་ཡི་དམ་ཌཱ་ཀི་ཆོས་སྐྱོང་ཐམས་ཅད་ཀྱི་
ངོ་བོར་བལྟས་ལ་གསོལ་བ་གདབ། དེ་ཡང་དང་པོ་སྐུ་གསུམ་མ་གདབ་བར་དུ། མ་ནམ་
མཁའ་དང་མཉམ་པའི་སེམས་ཅན་ཐམས་ཅད་བླ་མ་སངས་རྒྱས་རིན་པོ་ཆེ་ལ་སྐྱབས་སུ་
མཆིའོ༑ །ཞེས་དྲག་ལ་རྒྱུན་རིང་པར་བྱ། རྗེས་ལ་ཕྱག་རྒྱ་ཆེན་པོ་མཆོག་གི་དངོས་གྲུབ་ད་
ལྟ་ཉིད་དུ་ཐོབ་པར་མཛད་དུ་གསོལ། ཅེས་དགོས་འདོད་ཞུའོ།
།དེས་སྒོམ་ལྷུན་གྲུབ་ཏུ་
འོང་བ་ཡིན་ཏེ་དུ་མ་རོ་གཅིག་གི་རྟོགས་པ་དེ་བླ་མར་མོས་གུས་ཀྱི་ཐོག་ན་གདའ་བྱ་བ་ཡིིན་
གསུངས༑ དེ་ནས་གསུམ་པ་སེམས་ཀྱི་འཇོག་ལུགས་ལ་བསླབ་པ་ནི། རང་ལུས་ཡི་དམ་
བླ་མ་ཡི་དམ་དུ་བཞུགས་པ་དེ་བསྟིམ་ལ་བླ་མའི་ཐུགས་ནམ་མཁའ་ལྟ་བུར་སྐྱེ་བ་མེད་པ་དེ་དང་།
རང་གི་སེམས་སྐྱེ་བ་མེད་པ་ནམ་མཁའ་ལྟ་བུ་གཉིས། ནམ་མཁའི་ཕྱི་ནང་ངམ། མར་དང་
210

མར་རམ། ཆུ་དང་ཆུ་བསྲེས་པ་བཞིན་དུ་དབྱེར་མེད་པར་འདྲེས་པའི་ངང་ལ་བཅས་བཅོས་
མེད་པར་རང་སེམས་ལྷོད་དེ་ཤིག་གེ་ཞོག་མཛོད། དེ་ཀ་ལ་གཉུག་མ་ལྷན་ཅིག་སྐྱེས་པའི་ཡེ་
ཤེས་བསམ་བརྗོད་དང་བྲལ་བ་ཟེར་བ་ཡིན་ནོ། །སྒོམ་སྒོམ་བྱས་ཀྱང་བསྒོམ་རྒྱུ་ཅི་ཡང་མེད།
གང་ཡང་མི་བསྒོམ་པའི་ངང་ལ་བཟའ་གཏད་མེད་པར་བསམ་མེད་དུ་ཕྱལ་ལེ་ཞོགཾ །མི་རོ་
བཞིན་དུ་བསམ་མནོ་མེད་པར་ཡང་ངེ་ཕྱོད་དེ་ཞོག །སྨྱོན་པའམ་བུ་ཆུང་བཞིན་དུ་གཏད་མེད་
དུ་ཁྲེས་སེ་ཞོག །དེ་ཀ་ལ་གཉུག་མ་མ་བཅོས་པ་ཟེར་བ་ཡིན། ཡིད་ལ་མི་བྱེད་ཕྱག་རྒྱ་ཆེན་
པོའི་ལམ་བྱ་བ་ཡིན་གསུངས། ཞི་གནས་ལྷག་མཐོང་གཉིས་ལས་ཞི་གནས་ཡིན། ཉམས་
རྟོགས་གཉིས་ལས་ཉམས་ཡིན། མཉམ་བཞག་རྗེས་ཐོབ་གཉིས་ལས་མཉམ་བཞག་ཡིན།
སྤྱིར་སྣང་བ་ཐམས་ཅད་རང་སེམས་ཡིན། སྣང་སེམས་སྐྱེ་བ་མེད་པ་སྒྱུ་མ་ལྟ་བུར་ཤར་བ་
ཡིན་པས་གང་ལྟར་ཤར་ཡང་སྣང་བ་མ་འགགས་པར་དེ་ལ་དངོས་པོར་མ་བཙཽང༌། སྟོང་པར་
ཡང་མ་བསྒོམས་པར་འཛིན་མེད་དུ་རང་སོ་ལ་ཞོག་མཛོད། དེ་ཉིན་མཚན་རྒྱུན་ཆད་མེད་པར་
ཆུ་བོ་བཞིན་དུ་སྐྱོང་བ་ཡིན་ནོ། །དེ་ལ་སྤྱིར་སྐྱོང་ལུགས་མང་ཡང་ནང་ཤེས་པ་མ་བཅོས་
གཉུག་མར་བཞག་པ་དང༌། ཕྱི་ཚོགས་དྲུག་མ་བཅོས་གཉུག་མར་བཞག་པ་གཉིས་ཡིན་ཏེ།
ནང་ཤེས་པ་མ་བཅོས་གཉུག་མར་གསལ་བ་འཛིན་མེད་རྒྱུན་ཆད་མེད་པར་སྐྱོང་བ་དང་། ཕྱི་
ཚོགས་དྲུག་ལྷུག་པ་སྣང་ལ་དངོས་མེད་རྒྱུན་ཆད་མེད་པར་སྐྱོང་བ་ལ།
ཆུ་བོའི་རྒྱུན་བཞིན་
བསྒོམ་པ་ཟེར་བ་ཡིན་ནོ། །དེ་ལྟར་བཞག་པའི་དུས་སུ་སེམས་རིག་སྟོང་ཡིན་པའི་གནད་ཀས་
འཆར་སྒོ་མི་འགགས་པས། དེའི་ངང་གཅིག་པོ་ལ་མི་གནས་པས་རྟོག་པར་འགྱུ་རུ་ཡོང་སྟེ།
རང་གི་ཕའམ་མའི་ཡུལ་ལ་སོགས་པའི་རྟོག་པ་གང་ཡང་རུང་བ་གཅིག་འགྱུས་པ་དང་། རྟོག་
པ་དེ་ཉིད་རྒྱུད་མར་མ་སོང་བ་ལ་ངོས་ཙིར་གྱིས་བཟུང་སྟེ། ཕ་མ་ལ་སོགས་པར་སྣང་བའི་རྟོག་
པ་དེ། བཀུག་ཀྱང་མི་ཁུགས། དགག་ཀྱང་མི་འགོག །དེའི་རྗེས་སུ་མི་འབྲང་སྟེ། དེ་
ལ་དངོས་པོར་མི་བཟུང་བར་སྟོང་པར་མི་བསྒོམ་པར་རྟོག་པ་དེ་རང་གི་སྟེང་དུ་བཅུག་ནས་འཛིན་
མེད་དུ་རང་སོར་བཞག་པས་རྟོག་པ་རང་སར་ཡལ་འགྲོ། ཁྲིད་མ་ཚར་བ་ལ་སྒོམ་བྱ་ཤོར་དུ་
འགྲོ་བས་འདི་མན་ཆད་མི་འཆད་དོ། །རེས་ཨ་རེ་རྟོགས་པ་རང་དུ་འདུག་པ་ལ་རྟོགས་པ་མིན་
211

པའི་སྒོམ་ལོགས་པ་གཅིག་མི་འདུག་པས་རྟོགས་པ་ཁོ་རང་གཞི་མེད་རྩ་བྲལ་དུ་འདུག་པ་སྙམ་པ་
འོང་༑ ད་རྟོག་པ་སྐྱེས་པས་ཨའུ་ཙི་བར་འདུག་སྙམ་པ་ཁྲིགས་ཀྱིས་འོང་སྟེ། འགྱུ་བ་རང་
འགྱུ་སྟོང་དུ་འདུག་པ་འདི་ཀ་བསྒོམ་དུ་ཤེས་ན་རྟོགས་པ་འཆར་བ་ཡིན་ཏེ། དེ་ལ་ལྷག་མཐོང་
ཟེར་བ་ཡིན་ནོ།
།དེ་ཡི་རྗེས་ལ་ཡང་ལྷོད་ཀྱིས་གློད་ལ་བཞག་པས་རིག་པ་དྭངས་སིང་ངེ་བ་
འོང་བས་དེའི་ངང་ལ་མ་ཡེངས་ཙམ་དུ་སྐྱོངས། དེ་ལ་ཡང་མི་གནས་པར་རྟོག་པར་འགྱུ་འོང་
བར་རྟོག་པ་རང་དེ་ཀ་རང་སོ་ལ་བཞག་པས་གྲོལ་འགྲོ། རེས་རྟོག་པ་ངོས་བཟུང་ནས་རང་སོ་
སྟེ༑ འགྱུས་ཀྱང་རྟོག་པའི་ཚོད་རིག་སྟེ་ངོས་ཟིན་ནས་སྔར་འདྲིས་ཀྱི་མི་དང་འཕྲད་པ་དང་འདྲ་
ལ་བཞག་ཀྱང་རྟོག་པ་དེ་ཉིད་མི་ཡལ་བར་ཀྲམ་མེ་བ་འོང་སྟེ། དེ་ལ་འོ་ན་ཅི་ཙུག་ཡིན་སྙམ་
པའི་ཐེ་ཚོམ་འོང་ཉེན་ཡོད་པས། དེ་ལ་ཐེ་ཚོམ་མི་དགོས། མེ་ལོང་ནང་གི་གཟུགས་བརྙན་
དང་འདྲ་བ་ཡིན། རྟོག་པ་མ་ཡལ་ཀྱང་འཛིན་པ་ཡལ་བ་དེས་ཆོག །སྣང་བས་མི་འཆིང་
འཛིན་པས་འཆིང་བྱ་བ་ཡིན་པས། འཛིན་པ་གྲོལ་ན་སྣང་བ་བཀྲ་རིག་གེ་བ་དེ་གསལ་ཆ་ཡིན་
པས་ཨའུ་ཙིའོ། །སྒོམ་སར་བུའི་དུས་སུ་རྟོག་པ་གང་ཡང་རུང་བ་ཞིག་སྐྱེས་པ་དེ། སྐད་
ཅིག་མ་གསུམ་བཞིར་འགྱུས་པ་དང་དྲན་པས་ཟིན་འོང་། དེ་ནས་གསུམ་པ་ལ་ཟིན་འོང་།
དེས་གཉིས་པ་ལ་ཟིན་འོང་། དེ་ནས་སྣང་སྟོང་དབྱེར་མེད་དུ་འོང༌། དེས་སྣང་བ་སྒོམ་དུ་
ཤར་བ་ཡིན་གསུངས། དེ་རྗེས་དང་བསྲེ་བ་ནི། འཛིན་མེད་མ་ཡེངས་ཙམ་པ་དེའི་ངང་ནས་
ཟ་རུང་འགྲོ་རུང་ལབ་རུང་ཐ་ན་ཟས་ཁམ་གཅིག་ཟ་ཡང་།
གཏམ་ཚིག་གཅིག་སྨྲ་ཡང་།
གོམ་པ་གང་འདེགས་པ་དང་འཇོག་པའི་བར་དུ་ཡང་མ་ཡེངས་པར་བྱའོ། །གཉིད་ལོག་ཁར་
ཡང་སྒོམ་གྱི་ངང་ནས་ལོག་ལ་སད་པ་དང༌། སྒོམ་བྱུང་འདུག་གམ་མི་འདུག་བལྟ། དྲན་
པས་བཟུང་དགོས་སམ་མི་དགོས་བལྟས་ལ་རྨི་ལམ་དུ་ཡང་སྒོམ་འབྲལ་མེད་མ་ཡེངས་པར་
བྱའོ༑ །དེ་ཡང་རང་སོ་ལ་ལྷན་ནེ་བཞག་ནས་བསྐྱངས་པས་རྣམ་རྟོག་ཐམས་ཅད་ཞི་བས་སྟེ།
ཞི་གནས་བྱ་བ་ཡིན། བསྐྱང་རྒྱུ་དང་བཅས་པས་མཉམ་བཞག་ཡིན། དེའི་ངང་ལ་རྩེ་གཅིག་
གནས་པས་རྩེ་གཅིག་བྱ་བ་ཡིིན།ྃ དེའི་ངང་ལ་རྟོག་པ་འགྱུ་འགྱུ་ཡོང་བ་དེ་རྗེས་ཤེས་བྱ་བ་
ཡིན༑ རྟོག་པ་འགྱུ་འགྱུ་བ་རང་འཛིན་མེད་དུ་བཞག་པས་རང་སར་དག་པ་དེ་རྗེས་ཐོབ་བྱ་བ་
212

ཡིན༑ རྟོག་པ་རང་ཆོས་སྐུར་ཤར་བས་ལྷག་མཐོང་བྱ་བ་ཡིན་ནོ།
།དེ་ལ་སྒོམ་སྐྱོན་ལ་
ལྟེངས་འཁྱམས་གཉིས་ལས།ྋ བཞག་སར་ལྟེངས་པ་ནི། སེམས་རང་སོ་ལ་བཞག་པའི་
དུས་སུ། རྟོག་པ་མི་འཕྲོ་བར་ལྟེང་ངེ་བའི་གསལ་ཆ་མེད་པ་ཞིག་འོང་བ་དེ་ཡིན། ལྟེངས་
སར་མ་འཁྱམས་པ་ནི་རྟོག་པ་ངོས་མ་ཟིན་པར་རྒྱུད་མར་སོང་བ་དེ་ཡིན། དེ་ཡང་རྟོག་པ་ཐོལ་
སྐྱེས་པ་ལ་ངོས་ཟིན་ན་འཛིན་མེད་དུ་གྲོལ། ཡང་གཅིག་སྐྱེས་ཏེ་ཡང་ངོས་ཟིན་པ་དང་།
འཛིན་མེད་དུ་གྲོལ་ན་ལྟེངས་འཁྱམས་གཉིས་ཀའི་སྐྱོན་མི་ཡོང་སྟེ། འགྱུ་བ་མི་འགགས་པས་
ལྟེངས་པའི་སྐྱོན་མི་ཡོང་སྟེ། རྟོག་པ་འགྱུ་བ་དེ་རང་འཛིན་མེད་དུ་བཞག་པས་ཆོས་སྐུར་ལྷང་
ལྷང་འགྲོ་བས་འགྱུ་བ་ཡང་འཁྱམས་ས་མི་ཡོང་གསུངས།
དེ་ཡང་ལས་དང་པོ་པའི་དུས་སུ་
གནས་པ་བརྟན་པ་གལ་ཆེ། སེམས་མ་གནས་པར་རྟོགས་པ་འཆར་བ་ཉུང་བས་སེམས་འཛིན་
གྱི་གཞག་ཐབས་མི་འདྲ་བ་མང་དུ་བྱ་སྟེ། སྒོམ་པ་ཅི་ཡང་མི་བསྒོམ་ཅིང་དྲན་དུ་ཡང་མེད་པའི་
ངང་ནས་མ་ཡེངས་པར་བྱ་སྟེ། ྋསེམས་བློ་ཡངས་ཁྱབ་བདལ་ཆེན་པོའི་ངང་ནས་གློད་དང་མི་
གློད༑ བསྒྲིམ་དང་མི་བསྒྲིམ་པར་གུ་ཡངས་སུ་ཆད་དེ། དེ་ཡང་འདས་པའི་སེམས་ཕར་
བཅད་མ་འོངས་པའི་སེམས་ཚུར་བཅད་ལ། ད་ལྟའི་སེམས་ངོས་བཟུང་མེད་པ་འདིའི་སྟེང་དུ་
སལ་ལེ་ཧྲིག་གེ་ཞོག །དེ་ལྟར་བསྒོམས་པས་གསལ་སྟོང་སྒོ་མ་འགགས་པའི་ཉམས་མྱོང
འོང་༑ རྒྱ་ལ་འདི་ལས་དང་པོ་པའི་གསོ་ཐབས་ཡིན་པས་ཁ་ཟས་སྤྱོད་ལམ་སྡོད་པ་ལ་སོགས་པའི་སྒོ་ནས་ཀྱང་
བྱིང་རྒོད་འཆོས་པ་ཡིན།
རྟོག་པ་ཤར་ནས་ཞལ་གདམས་འདའ་ཁ་མ་བཞིན་བཅས་པས་བྱིང་རྒོད་རང་སྒོམ་དུ་
འཆར་རོ། །དུས་ཀྱི་བྱིང་བ་སྤྱོད་ལམ་གྱི་བྱིང་བ་གྲིབ་ཀྱི་བྱིང་བ་རྣམ་སྨིན་གྱི་བྱིང་བ་དང་བཞིའོ།། བྱིང་རྒོད་ཀྱི་
སྐྱོན་བྱུང་ན། བླ་མའི་རྣལ་འབྱོར་གྱིས་བྱིང་རྒོད་བཅོས་པ་ནི། བྱིང་ན་རང་གི་སྤྱི་བོར་བླ་མ་
སྐུ་མདོག་དམར་པོ་སྣང་བ་མཐའ་ཡས་ལྟ་བུ་ཞིག་བསྒོམ་ལ་བརྒྱུད་པའི་བླ་མ་རྣམས་དང་།
སངས་རྒྱས་དང་བྱང་ཆུབ་སེམས་དཔའ་ཐམས་ཅད་བསྟིམ་ལ་མ